चीन-तिब्बत युद्ध
संघर्ष की जड़ें तिब्बती सरकार के क्षेत्र और चीन गणराज्य के क्षेत्र के बीच विवादित सीमा को लेकर थीं। तिब्बती सरकार ने सिधांतिक रूप से पड़ोसी चीनी प्रांतों (किंघई, सिचुआन) में तिब्बतियों के निवास वाले क्षेत्रों का दावा किया था, जो वास्तव में चीनी सिपहसालारों द्वारा शासित थे। 13वें दलाई लामा और 9वें पंचेन लामा के बीच तनावपूर्ण संबंधों के चलते पंचेन लामा का चीनी नियंत्रित क्षेत्र में निर्वासन हुआ जिससे इनके बीच तनाव और बढ़ गया। इसके अतिरिक्त स्थानीय तिब्बती गणमान्यों के बीच भी धार्मिक तनाव की स्थिति थी।
तकलाकोट
तकलाकोट (), जिसे तिब्बती में पुरंग (སྤུ་ཧྲེང་རྫོང་, ) और चीनी में बुरंग (, ) कहते हैं, तिब्बत के न्गारी विभाग के पुरंग ज़िले में स्थित एक शहर है जो पुरंग ज़िले की राजधानी भी है। यह भारत, तिब्बत और नेपाल के बीच में एक महत्वपूर्ण व्यापारिक और सांस्कृतिक केन्द्र भी रहा है। कैलाश और मानसरोवर के तीर्थों को जाते हुए हिन्दू व बौद्ध तीर्थयात्री अक्सर तकलाकोट से गुज़रकर जाते रहे हैं। ४,७५५ मीटर (१३,२०५ फ़ुट) की ऊँचाई पर स्थित यह शहर कैलाश पर्वत से दक्षिण में घाघरा नदी (जिसे कर्णाली नदी और मापछु खमबाब के नामों से भी जाना जाता है) की घाटी में बसा हुआ है। कुछ स्रोतों के अनुसार १९५५-१९६० तक तकलाकोट का ९०% खाने का सामान भारत से आया करता था।